স্টাফ রিপোর্টার ॥ নবীগঞ্জ উপজেলা স্বাস্থ্য কমপ্লেক্সের সাবেক প্রধান সহকারী আলোচিত অঞ্জনা হত্যা মামলার আসামী পলাতক সজল কান্তি দেবের গ্যাড়াকলে পড়ে চরম বিপাকে পড়েছে স্বাস্থ্য সহকারীরা। স্বাস্থ্য সহকারীদের সার্ভিস বহি কোথায় কিভাবে আছে তার হদিস নেই। এসব চাকুরীজীবিদের নাম করে সজল বিপুল অংকের টাকা আত্মসাত করেছেন বলেও অভিযোগ উঠেছে। এ নিয়ে স্বাস্থ্য সহকারীদের মধ্যে তীব্র ক্ষোভের সৃষ্টি হয়েছে। গত ৯ ডিসেম্বর এ নিয়ে উপজেলা স্বাস্থ্য কমপ্লেক্সের সভাকক্ষে জরুরী সভা করেছেন স্বাস্থ্য সহকারীরা। ৩৮জন স্বাস্থ্য সহকারীর স্বাক্ষর সংবলিত একটি অভিযোগ বিভিন্ন দপ্তরে প্রেরণ করা হয়েছে। ১ জানুয়ারীর মধ্যে এসব বিষয় সমাধান না হলে তারা কর্মবিরতীতে যাবেন হুসিয়ারী দিয়েছেন। অভিযোগ সূত্র ও স্বাস্থ্য সহকারীদের কাছ থেকে জানা গেছে-২০০৫ ও ২০০৯ সালের জাতীয় পে-স্কেল ...